钦定古今图书集成/明伦汇编/官常典/第764卷 > 《追赠远淑诏》宋·鲍照
## 钦定古今图书集成/明伦汇编/官常典/第764卷 > 《追赠远淑诏》宋·鲍照

夫轻道重义，亟闻其教；世敝国危，希遇其人。自非达
义之士，识正之深者，孰能抗心卫主，遗身固节者哉！
故太子左卫率淑，文辩优洽，秉尚贞悫。当要逼之切，
意色不挠，厉辞道逆，气震匈党，虐刃交至，取毙不移。
古之怀忠陨难，未云出其右者。兴言嗟悼，无废乎心。
宜在加礼，永旌宋有臣焉。可赠侍中、太尉，谥曰忠宪
公。